केरल हाई कोर्ट ने बुधवार को तीनों पादरियों की अग्रिम जमानत याचिकाओं को खारिज कर दिया था.जस्टिस राजा विजयराघवन ने जमानत याचिकाएं खारिज करते हुए कहा कि आरोपियों के खिलाफ गंभीर आरोप लगे हैं. जांच अभी शुरुआती चरण में है और अगर इस समय अग्रिम जमानत दे दी जाती है तो इससे जांच पर प्रतिकूल प्रभाव पड़ेगा. अदालत ने कहा कि पहली नजर में लगता है कि अर्जी देने वालों ने दरिंदों की तरह व्यवहार किया. उन्होंने पीड़िता के हालात का नाजायज फायदा उठाया. इससे पहले अदालत ने पुलिस को महिला के पति द्वारा दर्ज करायी गयी यौन उत्पीड़न की शिकायत एवं मामले से संबंधित अन्य दस्तावेज पेश करने का आदेश दिया था।